– Vegaaninen ruokavalio on luultavasti merkittävin mahdollinen keino vähentää omaa vaikutustaan maapalloon – ei vain kasvihuonekaasujen suhteen, mutta myös happamoitumisen, rehevöitymisen, maankäytön ja vedenkäytön suhteen, tutkimusta johtanut Joseph Poore Oxfordin yliopistosta kertoi The Guardianille.

– Ruohon muuttaminen lihaksi on kuin hiilen muuttamista energiaksi. Molempien hintana on jättimäiset päästöt.

Valtava lihansyönti – etenkin punaisen lihan – on myös terveysriski, ja se on yhdistetty muun muassa suolistosyöpiin. ABC:n haastattelema New South Walesin yliopiston tohtori Rosemary Stanton huomauttaa esimerkiksi, että lihansyöjien maana tunnettu Australia on suolistosyöpätilastojen kärkipäässä.